**Ministru kabineta noteikumu projekta**

**“Noteikumi par valsts nodevu par speciālās atļaujas (licences) izsniegšanu komercpārvadājumu veikšanai ar autotransportu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta 2016. gada 13.septembra sēdes protokollēmuma (prot. Nr.45 31. §) 7. punkts un grozījumi Autopārvadājumu likumā, 35. panta devītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 13.septembra sēdē (Prot.Nr.43, 31. §) pieņemot Satiksmes ministrijas Informatīvo ziņojumu “Pasažieru pārvadājumu ar taksometriem jomas tiesiskais regulējums un priekšlikumi tās pilnveidošanai" (TA-1367) protokollēmuma 7.punktā Satiksmes ministrijai sadarbībā ar Finanšu ministriju, Vides aizsardzības un reģionālās attīstības ministriju, Latvijas Darba devēju konfederāciju un Latvijas Pašvaldību savienību izstrādāt un iesniegt izskatīšanai Ministru kabinetā normatīvo aktu projektu, kas paredz no 2018.gada 1.janvāra ieviest pašvaldību budžetā iemaksājamu valsts nodevu par licences izsniegšanu pasažieru pārvadājumu ar taksometru veikšanai.  Lai risinātu informatīvajā ziņojumā apkopotās problēmas taksometru nozarē, tika izstrādāti grozījumu Autopārvadājumu likumā, kas nosaka, ka turpmāk licences taksometru pārvadājumiem izsniegs republikas pilsētu pašvaldības un plānošanas reģioni, kā arī likumprojekts paredz ieviest jaunu komercpārvadājumu veidu – pasažieru komercpārvadājums ar vieglo automobili, kuram licenci izsniegs VSIA “Autotransporta direkcija”.  Grozījumi Autopārvadājumu likumā 2017. gada 28. septembrī izsludināti 2017.gada 12.okotbrī. Ar grozījumiem Autopārvadājumu likuma 35.panta devītajā daļā dots deleģējums Ministru kabinetam izdot noteikumus, kas noteiktu valsts nodevas par speciālās atļaujas (licences) izsniegšanu pasažieru komercpārvadājumiem ar taksometru vai vieglo automobili apmēru un maksāšanas kārtību.  Pamatojoties uz šo deleģējumu un saskaņā ar Ministru kabineta doto uzdevumu, Satiksmes ministrija iesniedz pieņemšanai Ministru kabinetā noteikumu projektu, kas sastādīts grozot Ministru kabineta 2013.gada 3.septembra noteikumus Nr.731 “Noteikumi par valsts nodevu par speciālās atļaujas (licences) izsniegšanu komercpārvadājumu veikšanai ar autotransportu” (turpmāk – MK noteikumi Nr.371). Ņemot vērā to, ka MK noteikumu Nr. 731 esošajā redakcijā veicamo grozījumu apjoms pārsniedz vairāk kā pusi no spēkā esošo noteikumu normu apjoma, Satiksmes ministrija ir sagatavojusi jaunu Ministru kabineta noteikumu redakciju (turpmāk - Noteikumu projekts).  Noteikumu projekts nosaka vienotu maksu 50.00 *euro* par licences izsniegšanu pārvadājumiem ar taksometru un vieglo automobili, kas pāravdātājam jāsamaksā pirms licences saņemšanas.  Izstrādājot noteikumu projektu, darba grupā piedalījās nozares pārstāvji, kas atbalstīja noteikumu projektā noteikto maksu 50.00 *euro* neatkarīgi no administratīvās teritorijas kurā licence tiek izsniegta, ja licences derīguma termiņš ir 4 gadi. Pēc nozares pārstāvju sniegtās informācijas, šo četru gadu termiņš atbilst samērīgam transportlīdzekļa, kuru izmanto komercpārvadājumosm – pamatlīdzekļa amortizācijas termiņam, kas būtu samērojams ar licences derīguma termiņu.  Pašlaik Autopārvadājumu likuma 35.panta pirmajā daļā dotajā deleģējumā licences izsniedz pašvaldības, kas apstiprina licencēšanas noteikumus. Pamatojoties uz šo tiesību normu, pašvaldības nosaka maksu par licences izsniegšanu, attiecinot to kā maksu par pašvaldības pakalpojumu.  Pēc Satiksmes ministrijas apkopotās informācijas par pasažieru pārvadājumiem ar taksometriem, tai skaitā informāciju par personu, kuri sniedz taksometru pakalpojumus skaitu, izsniegtās licences un licences kartīšu skaitu pašvaldībās, un pašvaldību noteikto maksas pakalpojumu apmērus pašvaldībās, secināts, ka maksas par licences izsniegšanu pakalpojumi, kā izsniegtās licences termiņi pašvaldībām ir ļoti atšķirīgi.  Tā piemēram, Rīgas pilsētas pašvaldības noteiktā maksa par licences izsniegšanu ir 1,42 *(iekļaujot PVN) euro* par 3 gadiem, Mārupē - 92.00 *euro* *(iekļaujot PVN) euro* par 1 gadu. Savukārt Jūrmalā maksa ir diferencēta atkarībā no licences termiņa (1-3 gados), taču par licences izsniegšanu ar termiņu uz 3 gadiem maksa sastāda 206,58 *euro.*  Vienlaikus, saskaņā ar Autopārvadājumu likuma 35.panta otrajā daļā noteikto, licence dod tiesības pārvadātājam veikt pasažieru komercpārvadājumus tikai tajā pašvaldības administratīvajā teritorijā, kurā licence izsniegta. Tuvu esošajās pašvaldībās taksometra pakalpojumi ir ļoti pieprasīti, ka piemēram brauciens no Starptautiskā lidostas “Rīga” uz Rīgas centru skar divu pašvaldību teritorijas un lai pārvadātājs tiesiski sniegtu pakalpojumus, tam ir jāsaņem licence abās šajās pašvaldībās. Lai pārvadātājs veiktu pārvadājumu vismaz trīs Rīgas - pierīgas pašvaldību administratīvajās teritorijās, tam nepieciešamās licences – Jūrmalā, Mārupē un Rīgā, un kopējās izmaksas vienam pārvadātājam par licenci 3 darbības gadiem sastādītu 1,42 *euro* + 92,00x 3= 276,00 *euro* + 206,58 *euro*, kopā 484.00 *euro.* Ar šo noteikumu regulējumu par 4 gadu darbību šajās administratīvajās teritorijās kopējā maksa par licences izsniegšanu sastādīs 150 *euro*. Jānorāda, ka pašreiz pašvaldību noteiktā maksa par licences izsniegšanu sastāda daļu no citiem maksājumiem kādus noteikušas pašvaldības kā speciālus nosacījumus savā administratīvajā teritorijā, piemēram, maksa par licences kartītes izsniegšanu vienam transportlīdzeklim mēnesī, vai speciālās atļaujas iebraukšanai īpaša režīma zonā izsniegšanu.  Grozījumi Autopārvadājumu likumā, kuri stāsies spēkā 2018.gada 1.martā paredz, ka licences, kuras izsniegs Plānošanas reģioni darbosies visā plānošanas reģiona pašvaldību teritorijās, bet nedarbosies republikas pilsētās. Lai šobrīd spēkā esošā regulējuma ietvaros pārvadātājs saņemtu licenci visās plānošanas reģiona pašvaldību administratīvajās teritorijās (izņemot republikas pilsētas), tam piemēram, Rīgas plānošanas reģionā būtu jāsaņem 24 licences (+ 2 pilsētas), Vidzemes plānošanas reģionā 25 (+1 pilsēta), Latgales plānošanas reģionā 19 licence (+ 2 pilsētas), Zemgales plānošanas reģionā 20 licences (+ 2 pilsētas) un Kurzemes plānošanas reģionā 18 licences (+2 pilsētas). Jānorāda, ka no 119 pašvaldībām, 42 pašvaldības ir izdevušas saistošos noteikumus, bet tikai 34 pašvaldības ir izsniegušas licences, savukārt 3 pašvaldības šo procesu ir deleģējušas citām.  Saskaņā ar likuma “Par nodokļiem un nodevām” (turpmāk likums) 11.panta otrās daļas 9) punkts nosaka, ka Valsts nodevas ir maksājamas par valsts sniegto nodrošinājumu, šādiem juridiskajiem pakalpojumiem un likumos paredzētajiem speciāliem mērķiem - par speciālu atļauju (licenču) izsniegšanu atsevišķiem komercdarbības veidiem.  Vienlaikus likuma 13.panta pirmajā daļā noteikts, ka Valsts nodevas iemaksājamas valsts budžetā, ja konkrētās nodevas likumā vai Ministru kabineta noteikumos nav noteikts citādi. Valsts nodevas, kuras iekasē vietējās pašvaldības vai to izveidotas iestādes, iemaksājamas pašvaldību budžetos.  Attiecīgi noteikumu projektā tiek noteikts, ka valsts nodevu par licenci, kuru izsniedz republikas pilsētas tiks ieskaitīta pašvaldību budžetos. Attiecībā par plānošanas reģionu izsniegtajām licencēm, maksa par to izsniegšanu tiks ieskaitīta valsts budžetā. Saskaņā ar “Reģionālās attīstības likuma” 5.panta pirmo daļu, Plānošanas reģions ir atvasināta publiska persona. Tās lēmējorgāns ir Plānošanas reģiona attīstības padome. Saskaņā ar šā likuma 25.panta otro daļu noteikts, ka Ministru kabinets pastāvīgi izvērtē, kādu tiešās pārvaldes iestāžu kompetenci nodot plānošanas reģioniem, kā arī izdod nepieciešamos normatīvos aktus vai sagatavo un iesniedz attiecīgus likumprojektus Saeimai. Attiecīgi, lai Plānošanas reģioni varētu veikt Autopārvadājuma likumā deleģētos pienākumus un no 2018.gada 1.marta uzsākt licenču izsniegšanu, noteikumu projektā noteikts, ka Satiksmes ministrija atbilstoši attiecīgajā gadā valsts pamatbudžetā plānotajiem (prognozētajiem) ieņēmumiem no šo noteikumu 6.2. apakšpunktā minētās valsts nodevas par speciālās atļaujas (licences) izsniegšanu par pasažieru komercpārvadājumiem ar taksometriem plāno resursus kā dotāciju no vispārējiem ieņēmumiem apakšprogrammā 31.08.00 “Transferts plānošanas reģioniem sabiedriskā transporta pakalpojumu nodrošināšanai” un atbilstošus izdevumus pārskaitīšanai Plānošanas reģioniem valsts deleģētās funkcijas izpildei. Satiksmes ministrija ir atbildīga, lai izdevumi minētajā apakšprogrammā paredzētās funkcijas nodrošināšanai nepārsniedz valsts pamatbudžetā ieskaitītās valsts nodevas ieņēmumu apjomu.  Pēc precizētās informācijas no pašvaldībām, šobrīd Rīgas plānošanas reģionā ietilpstošajās pašvaldībās izsniegtas 408 licences, Zemgales plānošanas reģionā – 15 licences, Vidzemes plānošanas reģionā – 50, Latgales plānošanas reģionā 11 licences un Kurzemes plānošanas reģionā 30 licences. Pieņemot, ka licenču skaits nemainīsies, pēc indikatīviem aprēķiniem, 2018.gadā ieņēmumi par valsts nodevu sastādītu 514 x 50,00 *euro,* jeb 25 700 *euro.*  Ņemot vērā pašvaldību sniegto informāciju par maksas pakalpojumu apmēru par licenču izsniegšanu, izsniegto licenču skaitu, kā arī maksu par licences kartītes izsniegšanu katram transportlīdzeklim un to skaitu, pašvaldībām, kuras saskaņā ar grozījumiem Autopārvadājumu likumā no 2018.gada 1.maija neizsniegs licences, kopā ieņēmumi samazināsies par 31 637.83 *euro* par licencēm un papildus 18 763.09 *euro* par licences kartītēm.  Nosakot vienotu valsts nodevas apmēru 50.00 *euro*, atsevišķas republikas pilsētu pašvaldības, kuras noteikušas zemu maksu par licences izsniegšanu vai nav noteikušas to vispār, iegūs papildus ieņēmumus, piemēram Rīgas pašvaldības maksa par licences izsniegšanu ir 1,42 *euro,* izsniegtās licences 605 = 8591.00 *euro*, mainoties likmei pie nemainīga licenču skaita ieņēmumi palielināsies līdz 30 250.00 *euro*, savukārt Daugavpilij un Jūrmalai ieņēmumi samazināsies.  Valsts nodevu 50.00 *euro* paredzēts noteikt arī jaunam pasažieru komercpārvadājumu veidam - pārvadājumiem ar vieglo automobili. Licences šim pārvadājumu veidam izsniegs VSIA “Autotransporta direkcija”, kas šobrīd jau izsniedz licences kravas pārvadājumiem un pasažieru komercpārvadājumiem ar autobusiem. Ņemot vērā to, ka tas ir jauns komercdarbības veids, var prognozēt, ka šāda veida pakalpojumus turpmāk varētu veikt daļa no pārvadātājiem, kuri šobrīd sniedz taksometra pakalpojumus, tādējādi tas būtiski neietekmēs kopējo pārvadātāju skaitu.  Ņemot vērā Finanšu ministrijas sniegto informāciju par ēnu ekonomikas īpatsvaru taksometru pārvadājumu nozarē, samazinot skaidras naudas darījumus, iespējams samazināt iespēju neuzrādīt faktiskos ienākumus, no kuriem aprēķināmi nodokļi. Noteikumu projektā noteikts, ka Valsts nodevu maksā no uzņēmuma, kas saņem licenci konta, veicot maksājumu bezskaidrā naudā, izmantojot šādus maksājumu pakalpojumu veidus: ar maksājumu karti maksājumu karšu pieņemšanas terminālī vai citā alternatīvā sistēmā, vai ar maksājumu pakalpojumu sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē.  Autopārvadājumu likuma pārejas noteikumi paredz, ka no tā pieņemšanas speciālā atļauja (licence) pasažieru pārvadājumiem ar taksometru pašvaldības teritorijā, kas izsniegta līdz 2018. gada 28. februārim,  ir spēkā attiecīgās pašvaldības teritorijā līdz tās derīguma termiņa beigām, bet ne ilgāk kā līdz 2018. gada 30. aprīlim, un licences kartīte, kas izsniegta pārvadātāja transportlīdzeklim līdz 2018. gada 30. aprīlim, ir spēkā attiecīgās pašvaldības teritorijā ne ilgāk kā līdz 2018. gada 31. maijam. Projektā noteikts, ka noteikumi stājas spēkā 2018.gada 1.martā un no noteikumu spēkā stāšanās brīža, plānošanas reģioni un republikas pilsētas pašvaldības var uzsākt jaunu licenču izsniegšanu, kuras būs derīgas sākot no 2018.gada 1.maija, saskaņā ar jauno regulējumu, tāpēc noteikumu projektā paredzēts noteikt, ka valsts nodevas maksa 50.00 *euro* tiek piemērota par licencēm, kuru darbības sākuma termiņš būs 2018.gada 1.maijs. |
| 3. | Projekta izstrādē iesaistītās institūcijas | Satiksmes ministrija, Finanšu ministrija, Vides aizsardzības un reģionālās attīstības ministrija, Latvijas Pašvaldību savienība, Latvijas Pasažieru pārvadātāju asociācija, Latvijas Darba devēju konfederācija, VISA “Autotransporta direkcija. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Republikas pilsētas pašvaldības, Plānošanas reģionus, pārvadātājus, kuri sniedz pasažieru komercpārvadājumus ar taksometriem. 03.10.2017. to skaits kopā sasniedz apmēram 1200 pārvadātāju. |
| 2. | Tiesiskā regulējuma ietekme uz tautsaimniecību un administratīvo slogu | Visiem pārvadātājiem kas veiks pasažieru komercpārvadājumus ar taksometru vai vieglo automobili tiks piemēroti vienādi nosacījumi – vienāda valsts nodevas likme. Pārvadātājiem samazināsies izmaksas komercdarbībai plānošanas reģionos, jo valsts nodevas likme attieksies uz vienu kopēju licenci komercdarbībai visās plānošanas reģiona pašvaldībās (izņemot republikas pilsētas).  Nosakot ierobežojumu maksājumu par licenci veikt tikai bezskaidrā naudā no pārvadātāja norēķinu konta, samazinās iespējas neuzrādīt faktisko naudas līdzekļu apmēru. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija |  |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | Turpmākie trīs gadi (euro) | | |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 75 700 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 25 700 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 50 000 | 0 | 0 |
| 2. Budžeta izdevumi: | 0 | 0 | 25 700 | 0 | 0 |
| 2.1. valsts pamatbudžets | 0 | 0 | 25 700 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | -31 637.83 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6.Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā |  | | | | |
| 6.1. detalizēts ieņēmumu aprēķins | Pēc precizētās informācijas no pašvaldībām, šobrīd Rīgas plānošanas reģionā ietilpstošajās pašvaldībās izsniegtas 408 licences, Zemgales plānošanas reģionā – 15 licences, Vidzemes plānošanas reģionā – 50, Latgales plānošanas reģionā 11 licences un Kurzemes plānošanas reģionā 30 licences. Pieņemot, ka licenču skaits plānošanas reģionos no jaunā regulējuma ieviešanas 2018.gada 1.martā, nemainīsies un pēc indikatīviem aprēķiniem, 2018.gadā ieņēmumi valsts budžetā par valsts nodevu sastādītu 514 x 50,00 *euro,* jeb 25 700 *euro.* | | | | |
| 6.2. detalizēts izdevumu aprēķins | Minētais finansējums no ieņēmumiem par plānošanas reģionu izsniegtajām licencēm tiek paredzēts atbilstoši attiecīgajā gadā valsts pamatbudžetā plānotajiem (prognozētajiem) ieņēmumiem. Valsts nodevas par speciālās atļaujas (licences) izsniegšanu par pasažieru komercpārvadājumiem ar taksometriem tiek plānoti kā dotāciju no vispārējiem ieņēmumiem apakšprogrammā 31.08.00 “Transferts plānošanas reģioniem sabiedriskā transporta pakalpojumu nodrošināšanai” un atbilstošus izdevumus pārskaitīšanai Plānošanas reģioniem valsts deleģētās funkcijas izpildei. | | | | |
| 7. Cita informācija | Ņemot vērā pašvaldību sniegto informāciju par maksas pakalpojumu apmēru par licencēm, izsniegto licenču skaitu, kā arī maksu par licences kartīti katram transportlīdzeklim un to skaitu, pašvaldībām, kuras saskaņā ar Autopārvadājumu likumā paredzētajiem grozījumiem no 2018.gada 1.maija neizsniegs licences un licences kartītes, ieņēmumi kopā samazināsies par 31 637.83 *euro*. | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | MK noteikumu projekts “Noteikumi par valsts nodevu par speciālās atļaujas (licences) izsniegšanu komercpārvadājumiem ar autotransportu” ir piemērojams saskaņā ar vienlaikus pieņemšanai Ministru kabinetā virzāmajiem noteikumu projektiem: “Pasažieru komercpārvadājumu ar taksometriem licencēšanas un pārvadāšanas noteikumi” un “Pasažieru komercpārvadājumu ar vieglo automobili licencēšanas un pāravdāšanas noteikumi”.  Vienlaikus ar izstrādāto MK noteikumu projekta spēkā stāšanos, spēku zaudēs Ministru kabineta 2012. gada 3.jūlija noteikumi Nr.731 “Noteikumi par valsts nodevu par speciālās atļaujas (licences) izsniegšanu komercpārvadājumu veikšanai ar autotransportu”. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |  |  |
| --- | --- | --- |
| V. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē 2017.gada 22.septembrī. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tiks dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Par projektu saņemts priekšlikums no Rīgas pilsētas pašvaldības. |
| 4. | Cita informācija | Noteikumu projekts izskatīts 2017.gada 28.septembra sanāksmē, kurā piedalījās VSIA “Autotransporta direkcijas”, VAS “Ceļu satiksmes drošības direkcijas”, Finanšu ministrijas, Ekonomikas ministrijas, Valsts ieņēmumu dienesta, Vides aizsardzības un reģionālās attīstības ministrijas, Plānošanas reģionu, Rīgas domes, Latvijas darba devēju konfederācijas, Latvijas Pasažieru pārvadātāju asociācijas, Latvijas taksometru darba devēju organizācijas, uzņēmumu Uber, Taxify un taksometru pārvadātāju pārstāvji. |

|  |  |  |
| --- | --- | --- |
| VI. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VSIA “Autotransporta direkcija”,  Republikas pilsētu pašvaldības,  Rīgas plānošanas reģioni. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks veikta institūciju esošo funkciju ietvaros. |
| 3. | Cita informācija | Nav. | |

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

30.10.2017. 11.00

2393

D.Ziemele-Adricka 67028036

dana.ziemele-adricka@sam.gov.lv